open-index/open-wikipedia-markdown huggingface dataset:
Родна Јанева

**Родна Ристова Јанева** ( во  — ) — учесник во НОВ на Македонија.

## Животопис
Од 1 јули 1942 година учествувала во НОД во селото. Чувала илегалци и се грижела за нивната исхрана. Бидејќи поседувала сопствена плетачка машина била ангажирана во плетење на тoплa облека за партизаните. По исфрлувањето на партизанскиот одред „Добри Даскалов“ (летото 1943 година) постојано одржувала врска мeѓy одредот и заднината. Собирала и информации за движењето на окупаторот во селото Гарниково и околните села.

## Наводи

Категорија:Учесници во НОБ
Категорија:Жени во НОБ
Мира Јанеска

**Мира Јанеска** ( во  — ) — учесник во НОВ на Македонија.

## Животопис
Во 1942 година била член на женска воспитна група со која собирала народна nомош и изработувала топла облека за борците во НОВ, растурала илегален материјал и слично. Во мај 1944 година заминала во единиците на НОВ и ПОМ како борец, каде останала
до ослободувањето на Земјата.

## Наводи

Категорија:Учесници во НОБ
Категорија:Жени во НОБ
Втора црногорска фудбалска лига

**Втора црногорска фудбалска лига** *([[Црногорски јазик|црногорски]]: Druga crnogorska fudbalska liga – Druga CFL – 2. CFL)*, од спонзорски причини позната како **Meridianbet Втора лига**, претставува втор степен на лигашките фудбалски натпреварувања во Црна Гора. Формирана е во 2006 година по распадот на заедничката држава Србија и Црна Гора и расформирањето на поранешниот трет степен на натпреварување, а со лигата управува Фудбалскиот сојуз на Црна Гора. Повисок ранг на натпреварување е Првата лига на Црна Гора, додека понизок е Третата лига.

Во лигата учествуваат десет клубови, а се игра по четирикружен систем – секој со секого, дома и на гости по двапати. На крајот на сезоната, победникот на Втората лига директно се пласира во Првата лига за наредната сезона. Второпласираниот и третопласираниот тим играат бараж против осмопласираниот и деветопласираниот клуб од Првата лига. Последните два тима испаѓаат во едно од трите третолигашки натпреварувања, додека во Втората лига влегуваат два победници од баражот во кој учествуваат прваците на трите регионални дивизии од Третата лига.

## Промени во структурата на лигата
Во периодот 2006–2018, Втората лига на Црна Гора броела 12 учесници. Од сезоната 2018–19 бројот на учесници е намален на 10, со натпреварување кое трае 36 кола.

;Број на тимови
*2006–07 до 2017–18: 12
*од 2018–19: 10

## Клубови во сезоната 2025/26.

## Победници

## Наводи

## Надворешни врски
*Официјална веб-страница
Категорија:Фудбал во Црна Гора
Категорија:Европски фудбалски натпреварувања
Лефтера Јанеска

**Лефтера Јанеска** ( во  — ) — учесник во НОВ на Македонија.

## Животопис
мини|309x309пкс|Споменик посветен на борците од НОБ во селото Љубаништа.
Учествувала во НОД од пролетта 1944 година. Изработувала тоnла облека за борците во НОВ. Собирала народна помош, а дел од неа чувала во својот дом.

## Наводи

Категорија:Учесници во НОБ
Категорија:Жени во НОБ
Мица Јанеска

**Мица Трајчева Јанеска** ( во  — ) — учесник во НОВ на Македонија.

## Животопис
Активно учествувала во акциите што ги организирала Партијата од 1941 година како член на женска воспитна група во Крушево.
Во нејзината куќа престојувале илегалци од есента 1941 година. До есента 1942 година партиската техника била сместена во нејзиниот дом. Тука се одржувале и состаноци на МК КПЈ како и на МК СКОЈ. Се грижела за илегалците што биле сместени кај неа дома. Во август 1942 година била уапсена, но по два и пол месеци ослободена. По враќањето се поврзала со групата и работела на
истите задачи. Носела храна до базата на Партизанскиот одред „Питу Гули“.

## Наводи

Категорија:Учесници во НОБ
Категорија:Жени во НОБ
Тврдица

**Тврдица** () — град во Источна Бугарија и административен центар на Општина Тврдица во Сливенската Област. Гратчето има население од околу 5.542 жители (2024).

## Географија и местоположба
Градот се наоѓа во северниот дел од Тврдичката Котлина, во подножјето на елено-тврдичкиот дел на Стара Планина, на излезот од Твардичкиот Превој што е најкратката врска помеѓу Северна и Јужна Бугарија.

На територијата на општината се наоѓа врвот Чумерна, дел од браната Жребчево, низ која поминува реката Тунџа. Градот има индустриска зона. 

## Наводи

## Надворешни врски
* Мрежно место на Општина Тврдица

Категорија:Градови во Бугарија
Категорија:Населени места во областа Сливен
Блага Јанеска

**Блага Орданоска Јанеска** ( во  — ) — учесник во НОВ на Македонија.

## Животопис
За време на кралството Југославија и припаѓала на напредната младина во Прилеп. Во 1940 година била опфатена во младинска марксистичка група. Окупацијата ја затекнала во родниот град и веднаш активно и организирано се вклучила да paбoти за НОД во заднината преку една женска воспитна група. Била член на женската комисија при Месниот Комитет КПЈ - Прилеп. Организирала и раководела женски групи. Од јули 1942 година станала член на КПЈ, била задолжена во секторот за работа со жени и партиска техника. Поради настаната провала во прилепската
партиска организацнја (есента 1942), по барање на организацијата оди во Скопје каде останала еден и пол месец.
Собирала народна пoмош и санитетски материјал кои ги предавала на партизните. Во 1943 година го ставила на располагање својот стан за одржување на состаноци на организацијата.
Во cептември 1944 година по барање на Околискиот комитет на КПМ - Прилеп била испратена на работа во заднината во Мариовско.
Работела на создавање одбори на АФЖ.

## Наводи

Категорија:Учесници во НОБ
Категорија:Жени во НОБ
Сика Јаничоска

**Сика Врангалова Јаничоска** ( во  — ) — учесник во НОВ на Македонија.

## Животопис
Како ученичка во кавадаречката гимназија се истакнала по својата активност и во септември 1942 година била примена за член на СКОЈ. Учествувала во гимназиските штрајкови 1942-1943 година што биле организирани против училишните власти. Опфаќала напредни младинци, собирала народна помош, растурала летоци во градот и гимназијата, ги бојкотирала фашистичките организации „Браник“, „Легионар“ и други. Во гимназијата раководела со воспитна скоевска група. Во септември
1944 година била избрана од редот на активистите во Кавадарци за учителка и била испратена во селото Бегниште.

## Наводи

Категорија:Учесници во НОБ
Категорија:Жени во НОБ
Васил Липитков

**Васил Николов Липитков** (познат и како **Липитката**) (Љубетино,  – Горно Оризари, ) — македонски револуционер, учесник во македонското револуционерно движење, член и војвода на Македонската револуционерна организација.

## Животопис
Липитков е роден во 1868 г. во леринското село Љубетино, тогаш во Отоманското Царство, денес во Грција. Стапил во ВМОРО и на почетокот служел како курир и главен снабдувач со оружје на Леринскиот револуционерен округ. Учествувал во Илинденското востание како војвода на ајтоско-љубетинската чета и со неа бил во преземањето на Невеска. Во мај 1905 г. властите го уапсиле и го осудиле на 10 години, а од 1911 г. станал илегален деец.
лево|мини|Тројца од затворените за убиството на Хаџи Поповиќ во Битолскиот затвор, 1926 г. Најдесно е Липитков
За време на Првата балканска војна во 1912 г. бил доброволец во Македонско-одринските доброволни чети и служел во четата на Пандил Шишков.

Во 1927 г. бил уапсен по атентатот врз Спас Хаџи Поповиќ заедно со Никола Абдураманов од Пателе, Димитар Јуруков од Битола, Фидан Мојсов од Кукуречани и Павле Стојанов од Желево. Сите се осудени на смрт и стрелани во с. Горно Оризари, Битолско на 21 јуни 1928 година.

На 21 јуни 1941 година, на иницијатива на Мицо Раманов, Пандо Турунџев, Ичо Краев од Екши Су, Методи Петров од Пателе и Стојан Костов од Битола, во селската црква на Горно Оризери се одржала свечена панихида на која присуствувле голем број жители од Битола и од Битолско во чест на стреланите атентатори на Хаџи Поповиќ.

## Наводи

Категорија:Дејци на ВМОРО
Категорија:Македонски револуционери
Никола Абдураманов

**Никола Динев Абдураманов** (Пателе,  – Горно Оризари, ) — македонски револуционер, учесник во македонското револуционерно движење, член на Македонската револуционерна организација.

## Животопис
Абдураманов е роден во 1895 г. во леринското село Пателе, тогаш во Отоманското Царство, денес во Грција. Тој бил син на Дине Абдураманов, виден деец на ВМОРО. И Никола стапил во редовите на ВМОРО. Уапсен е од новите грчки власти во 1926 г. и екстрадиран во Кралството СХС. Подоцна живеел во Битола, каде во октомври 1926 г. властите повторно го уапсиле под сомнение за револуционерна дејност и учество во атентатот врз новинарот Спас Хаџи Поповиќ на 3 јули 1926 година.

По убиството бил осуден на смрт и стрелан во с. Горно Оризари, Битолско на 21 јуни 1928 година заедно со Васил Липитков од Љубетино, Димитар Јуруков од Битола, Фидан Мојсов од Кукуречани и Павле Стојанов од Желево.

## Наводи

Категорија:Дејци на ВМОРО
Категорија:Македонски револуционери
Црква „Св. Илија“ - Битола

**Свети Илија** — православна црква во градот Битола, Македонија.

## Местоположба

Црквата е сместена во Јени Маале.

## Поврзано
* Битола
* Преспанско-пелагониска епархија
* Битолско архијерејско намесништво

Битола
Алексо Лепишков

**Алексо (Алекси) Нацев Лепишков** (Љубетино, ? – Ајтос, ) — македонски револуционер, учесник во македонското револуционерно движење, член на Македонската револуционерна организација.

## Животопис
Лепишков е роден во леринското село Љубетино, тогаш во Отоманското Царство, денес во Грција. Стапил во ВМОРО и дејствувал како терорист. За време на Илинденското востание бил војвода на селската чета. Загинал во битка со одред кај селото Ајтос, Леринско во 1905 г.

## Наводи

Категорија:Дејци на ВМОРО
Категорија:Македонски револуционери
Евангелска црква (Баир, Битола)

**Евангелска црква (Баир, Битола)** — евангелска црква во градот Битола, Македонија.

## Местоположба

Црквата се наоѓа во битолската населба Баир.

## Историја

Заедницата се создала во 1990-тите години. Богослужбите се одржуваат во сопствен објект.

## Наводи

## Надворешни врски
* Официјална страница

Категорија:Битола
Категорија:Протестантски цркви во Македонија
Осмиот патник: Земја

***Осмиот патник: Земја*** () — американска научнофантастична серија на ужасите, дел од франшизата „Осмиот патник“ и предисторија на првиот филм. Нејзин создавач е Ноа Холи, а еден од извршните продуценти е Ридли Скот. Главните улоги ги толкуваат Сидни Чандлер, Алекс Лоутер, Еси Дејвис и Тимоти Олифант.

Премиерното прикажување започнало на 12 август 2025 г. на FX и FX on Hulu во САД, како и на Disney+ на меѓународно ниво.

## Содржина
Дејството на серијата се одвива на Земјата во 2120 г., две години пред настаните во филмот „Осмиот патник“. Уште пред премиерата, Ноа Холи изјавил дека дејството нема да биде ограничено на една местоположба. „Настаните во проектите за вонземјаните секогаш се одвиваат во затвори, на вселенски бродови“, изјавил Холи во едно интервју. „А јас се замислив, што ако малку ја отвориме вратата и ги кренеме залозите? Што ќе се случи ако не успееме да ги задржиме вонземјаните во затворен простор?“

## Улоги

## Наводи

## Надворешни врски

* Матична страница

Категорија:Американски научнофантастични серии
__СОСОДРЖИНА__
__ИНДЕКС__
Доне Липитков

**Андон (Доне) Липитков** (Љубетино, – Спанци, ) — македонски револуционер, учесник во македонското револуционерно движење, член и војвода на Македонската револуционерна организација.

## Животопис
Липитков е роден во 1875 г. во леринското село Љубетино, тогаш во Отоманското Царство, денес во Грција. Стапил во ВМОРО и учествувал во Илинденското востание во 1903 г. како селски војвода и со својата чета учествувал во заземањето на Невеска. По задушувањето на востанието, тој бил легализиран. Подоцна Липитков е приведен од властите и затворен во Битола, но бил амнестиран во 1904 г. Убиен е во 1905 г. кај селото Спанци.

## Наводи

Категорија:Дејци на ВМОРО
Категорија:Македонски револуционери
Nicotiana suaveolens

***Nicotiana suaveolens*** — вид скриеносеменик од семејството зрници. Понекогаш се нарекува и по општото име **австралиски тутун** и е зелјесто растение што достигнува висина од 1,5 метри. Домородно е во Нов Јужен Велс и Викторија.

## Наводи

* 

Категорија:Тутун
Категорија:Никотијана
Категорија:Тутун во Австралија
Категорија:Флора на Нов Јужен Велс
Африкејн (цигара)

**Африкејн** (изворно на латиница: **Africaine**) — луксембуршки бренд на цигари кој е во сопственост и произведуван од *Landewyck Tobacco*.

## Историја
Африкејн бил лансиран во раните 1940-ти за време на Втората светска војна поради недостаток на суров тутун во тоа време за производство на африкански цигари. По завршувањето на војната, брендот станал популарен во Луксембург.

Брендот главно се продава во Луксембург, но се продавал или сè уште се продава во некои делови од Германија и Италија.

## Поврзано

* Пушење тутун

## Наводи

Категорија:Марки на цигари
Мериленд (цигари)

**Мериленд** (изворно на латиница: **Maryland**) — луксембуршки бренд на цигарикој е во сопственост и произведуван од *Landewyck Tobacco*.

## Историја
Мериленд бил лансиран во 1944 година кога суровиот тутун за другиот бренд на *Landewyck*, Африкејн, бил во недостиг и Мериленд станал популарен бренд во Луксембург, станувајќи познат како *„цигара за сите“* .

## Пазари
Цигарите од Мериленд главно се продаваат во Луксембург, но исто така се продавале или сè уште се продаваат во Германија, Белгија, Шпанија, Швајцарија, Израел, Кувајт, Уругвај, Обединетите Арапски Емирати, Маврициус и САД.

## Поврзано

* Пушење тутун

## Наводи

Категорија:Марки на цигари
Спас Хаџи Поповиќ

**Спасое Хаџи Поповиќ** (роден: **Спас Василев Хаџи Попов**; ) (Буф, 18 август 1878 – Битола, 3 јули 1926) — србомански новинар и учител од Леринско, добротвор на друштвото „Св. Сава“, деец на српската пропаганда во Македонија.

## Животопис
[лево|мини|250x250пкс|„[Јужна Звезда (списание)|Јужна Звезда“, 13 септември 1924 г.]]
Хаџи Поповиќ е роден на 18 август 1878 г. во леринското село Буф, тогаш во Отоманското Царство, денес во Грција. Според некои сознанија, неговото родно име било *Сотир* и тој е потомок на поп Константин Буфски. Таткото на Спас, хаџи Василиј ја прифатил српската пропаганда и го пратил својот син да учи во српските училишта во Битола и Скопје. За кратко учи во Сомбор и Јагодина, а завршува педагошко училиште во Пакрац и Алексинац во 1904 г. Следната 1905 г. бил назначен за учител и предавал во селата Кривеље и Долна Бела Река, а подоцна и во Долна Трешњица, Ново Корито и Крупац. Откако Вардарскиот дел на Македонија паднал под српска власт по крајот на Втората балканска војна (1913), тој станал српски учител во Прилеп. Заедно со српската војска и администрација се извлекол на островот Крф кон крајот на 1915 г. Тој бил и државен стипендист во Марсеј во 1916–1918 г.
[мини|Тројца од затворените за убиството на Хаџи Поповиќ во Битолскиот затвор, 1926 г. Најдесно е [Васил Липитков]]
По крајот на Првата светска војна се враќа како српски учител во Прилеп. Во 1921 г. се преселил во Битола, каде што основал сопствен весник - „Јужна Звезда“, кој го пропагирал србизмот во Македонија. Спас бил осуден на смрт од ВМРО и е убиен на 3 јули 1926 г. на Широк Сокак, на аголот со денешната улица „Елпида Караманди“, спроти тогашното фотографско ателје на Папакоч. Претходно, тој преживеал два неуспешени атентати, од кои едниот бил извршен на 13 ноември 1924 г. Според истрагата, организатор на убиството бил Крсте Љондев, кој е убиен во 1928 г. по судски процес против него. Како извршители се осомничени Лазар Мулев и Коста Бичинов, кои побегнале во Албанија.

По убиството, властите ги затвараат и соработниците Васил Липитков од Љубетино, Никола Динев Абдураманов од Пателе, Димитар Јуруков од Битола, Фидан Мојсов од Кукуречани и Павле Стојанов од Желево. Осудени се на смрт и стрелани на 21 јуни 1928 година во с. Горно Оризари, Битолско.

## Наводи

Категорија:Србомани
Категорија:Српски новинари
Категорија:Српски учители
Категорија:Политички убиства во Југославија
Пушење во Виетнам

**Пушењето во Виетнам** — голем здравствен проблем, при што се проценувало дека 50% од мажите и 5% од жените користеле тутун, односно дека имало околу 18 милиони пушачи во 2013 година. Истата година, 47 милиони непушачи во Виетнам биле редовно изложени на чад од тутун. Виетнамскиот центар за здравствено образование и комуникација проценува дека 40.000 луѓе ќе умираат годишно во Виетнам од пасивно пушење, и дека ако ништо не се промени, 10% од виетнамското население ќе умре од болести поврзани со пушењето до 2030 година. Се забележува дека пасивното пушење се влошува со текот на годините, при што се потребни повеќе мерки за средини без чад поволни за непушачите.

## Тук лао
Традиционалната форма на пушење тутун во Виетнам се нарекува *тук лао* (виетнамски: *thuốc lào*), каде што високо потентните листови од растението *[[Селски тутун|Nicotiana rustica]]* се пушат преку водоводна цевка.

Пушењето т*ук лао* се смета за многу поопасно од пушењето цигари. Освен вообичаените штети предизвикани од вдишување на чад, имало неколку случаи на лица кои се задушиле до смрт или претрпеле ненадејна респираторна инсуфициенција поради ненадејно вдишување на големи количини чад.

## Наводи

Категорија:Виетнамска култура
Категорија:Здравство во Виетнам
Виетнам
Пушење во Етиопија

**Пушењето во Етиопија** — регулирано со закон од 2019 година со кој се забранува пушењето на сите работни места во затворен простор и во јавниот превоз. Пакувањата за тутун мора да содржат јасно видливи здравствени предупредувања во Етиопија. Парламентот на Етиопија едногласно го одобрил законодавството од 2019 година, кое е еден од најсилните закони против тутунот на африканскиот континент. Законот забранува производство и продажба на каква било електронска цигара. Етиопија се приклучила на Рамковната конвенција на СЗО за контрола на тутунот на 23 јуни 2014 година.

## Наводи

Етиопија
Категорија:Здравство во Етиопија
Категорија:Политика на Етиопија
Пушење во Источен Тимор

**Пушењето во Источен Тимор** — многу честа појава, при што земјата има висок процент на пушачи. Се проценува дека 33% од населението пуши секојдневно, при што 61% од мажите од Источен Тимор редовно користат тутунски производи. Иако е потребно на пакувањето да се прикажуваат предупредувања, ова е во голема мера неефикасно поради големиот број возрасни жители на Источен Тимор кои не можат да читаат. Постојат многу малку ограничувања за рекламирање тутун и вообичаено е да се видат наставници и ученици како пушат во училиште.

Студија од 2008 година покажала дека стресот предизвикан од сиромаштијата и борбата за независност значително придонел за пушењето кај младите. Поранешниот претседател и активист за независност, Ксанана Гусмао, е и самиот тежок пушач, кој вели дека цигарите му помогнале нему и на неговите колеги да останат смирени додека се бореле против Индонезијците. Како и во соседна Индонезија, рекламирањето на тутунот е распространето, а цигарите се евтини, само околу 25 центи по пакување.

Во ноември 2015 година, владата на Источен Тимор ветила построги правила за регулирање на потрошувачката на тутун.

## Наводи

Источен Тимор
Категорија:Источнотиморска култура
Категорија:Здравство во Источен Тимор
Пушење во Норвешка

**Пушењето во Норвешка** — забрането во затворени простории во јавни згради и во авиони или други средства за јавен превоз. Покрај тоа, нелегално е да се пуши на отворени места во близина на детски училишта и болници, а нелегално е да се рекламира, промовира или спонзорира какви било тутунски производи за јавноста; сепак, овој закон не се однесува на продавниците за тутун на кои им е дозволено да рекламираат производи поврзани со тутун.

Законската возраст за купување тутун е 18 години во Норвешка, но 10%-12% од 15-годишниците пушат секојдневно или неделно, а 31% од возрасните пушат секојдневно или повремено. Вкупниот процент на пушачи се намалува.
[десно|мини|300x300пкс|Приближно 17% од возрасните мажи и 4% од возрасните жени користат [снус секојдневно или повремено.]]
Во Норвешка во 2008 година, приближно 17% од возрасните мажи користеле снус секојдневно или повремено, додека 4% од возрасните жени користеле снус секојдневно или повремено. Во средните училишта во периодот 2000–2004 година, 21% од момчињата и 4% од девојчињата користеле снус секојдневно или повремено. Многу луѓе и пушат и користат снус.

Пропорцијата на пушачи е поголема кај имигрантите во Норвешка отколку кај етничките Норвежани. Најголем процент на пушачи може да се најде кај имигрантите од Турција, Иран, Виетнам и Пакистан.

## Поврзано

* Здравство во Норвешка

## Наводи

Категорија:Норвешка култура
Категорија:Политика на Норвешка
Норвешка
Категорија:Здравство во Норвешка
Пушење во Иран

[мини|[Реза Шах со цигара во рака, крал на Иран, 1937 година]]
**Пушењето во Иран** — забрането на сите јавни места од 2007 година. Ова ги вклучува сите државни органи, хотели. Забраната за пушење за сите возачи на автомобили низ целата земја била воведена во март 2006 година, и иако прекршителите можат да се соочат со казни, забраната е широко игнорирана. Продажбата на тутунски производи на лица под 18 години е забранета и се казнува со конфискација на тутунските производи на продавачот и парична казна.

Околу 20% од возрасната машка и 4,5% од возрасната женска популација пушат тутун (12 милиони пушачи според некои проценки). 60.000 Иранци умирале директно или индиректно поради пушење секоја година (2008). Пушењето е одговорно за 25% од смртните случаи во земјата. Се верува дека во Иран годишно се консумираат приближно 54-60 милијарди цигари.
[мини|[Мухамед Реза Пахлеви од Иран, 1950-ти]]
Според официјални лица од државната Иранска тутунска компанија (ИТk), околу 2,7 милијарди цигари се шверцувале во Иран годишно, покрај уште 26,7 милијарди кои се увезувале легално (2008). Иранците трошат повеќе од 1,8 милијарди долари годишно за тутун.

Според закон од 2010 година, пушачите нема да бидат назначени на високи владини позиции. И покрај ова, сегашниот врховен лидер Али Хаменеи е пушач уште од неговите рани денови.

## Поврзано

* Здравство во Иран

## Наводи

Иран
Категорија:Здравство во Иран
Категорија:Тутун во Иран
Титан оксид

[thumb|Уметничка претстава на вонсончевата планета [WASP-19b, чија атмосфера содржи титан оксид.]]

**Титан оксид** може да се однесува на:
* титан диоксид (титан(IV) оксид), TiO2
* титан(II) оксид (титан моноксид), TiO, нестехиометриски оксид
* титан(III) оксид (дититан триоксид), Ti2O3
* Ti3O
* Ti2O
* δ-TiOx (x= 0,68–0,75)
*  TinO2n−1 каде n се движи од 3 до 9, на пр. Ti3O5, Ti4O7, итн.

## Редуцирани титан оксиди
Често застапен редуциран титан оксид е TiO, наречен и титан моноксид. Се добива од титан диоксид и титанов метал на температура од 1500&nbsp;°C.

Ti3O5, Ti4O7, and Ti5O9 се нестехиометриски оксиди. Овие соединенија често се образуваат на високи температури и во присуство на вишок кислород. Поради тоа, тие имаат уникатни структурни и електронски својства, и се проучуваат за нивната можна употреба во гасни сетилници, литиумскојонски батерии и фотокатализа.

## Наводи

Категорија:Диелектрици
Категорија:Електроинженерство
Елијас Амезага

**Елијас Амезага** (1921–2008) бил шпански писател. Роден во Билбао на 9 август 1921 година и починал во Гечо на 13 април 2008 година.

## Животопис
Стекнал диплома по право во Универзитетот во Овиедо. По повеќе од 25 години истражување, тој завршил био-библиографија од десет тома насловена како „Баскиски автори“. Напишал повеќе од шеесет драми, есеи и биографии за Мигел де Унамуно, Хозе Марија Салаверија, Сабино Арана, Хосе Антонио Агире, Хосе Марија Оливарес Ларондо и други.

Тој е познат по својата огромна работа во корист на списи на баскиски, проучувајќи го секој автор, без оглед на неговата идеологија.

## Соработки

* Литературен соработник на „Билбао Ајрон“ и „Гласот на Астурија“ во Овиедо и во Деја
* Северниот газет
* Баскискиот дневен весник
* Понеделничкиот весник на Билбао
* Курир
* Журнал 16
* Егин
* Муга
* Гласот на Вискаја
* Билтен на Институтот Санчо ел Сабио
* Арбола
* Пергола
* Писмото на Деусто
* Современа историја
* Култура
* Светот на Баскија
* Журналот Алава

## Награди
*Пријатели на кралското баскиско друштво* и *Друштвото за баскиски студии* (Eusko Ikaskuntza) го препознале обемот на неговиот труд. Тој бил именуван за почесен член на *Пријатели на кралското баскиско друштво* и ја добил наградата „Лекуона Мануел“ од *Друштвото за баскиски студии* во 2005 година. Во меѓувреме, Градскиот совет на Билбао го прогласило за истакнат граѓанин во 2001 година.

### Други признанија
За овој автор се напишани три биографии

* Елиас Амезага, писател на баскискиот народ (Мадрид, 1990) од Марио Анхел Мародан
* Елиас Амезага Урлезага. (Сан Себастијан, 2006) од Абрахам Амезага (внук на Елијас Амезага)
* Елиас Амезага, живот и дело, (Сан Себастијанn, 2009) од Абрахам Амезага

Тој бил почестен со почит на 13 април 2011 година (годишнината од неговата смрт), преку воспоставувањето на Првата награда Елиас Амезага. Првиот добитник бил Арола Илдефонсо, драматург и новинар од Билбао, кој бил и личен пријател на почесниот.

## Наводи

Категорија:Родени во 1921 година
Категорија:Починати во 2008 година
Категорија:Шпански писатели
Категорија:Баски
Лесни метали

**Лесни метали** — металите со релативно ниска густина. Ова може да бидат чисти елементи, но почесто легури. Најлесен метален елемент е литиумот, а потоа калиумот.

Магнезиумските, алуминиумските и титанските легури се лесни метали од големо стопанско значење. Со густини од 1,7, 2,7 и 4,5&nbsp;г/см3 тие се од 19 до 56&nbsp;% полесни (помалку густи) од другите градежни и конструкциски метали, како железото (7,9) и бакарот (8,9).

## Поврзано
* Тешки метали
* Список на хемиски елементи по густина

## Наводи

Категорија:Збирови на хемиски елементи
Категорија:Метали
Томи Ли Џонс

**Томи Ли Џонс** (роден на 15 септември 1946 година) е американски актер.Тој е добитник на разни признанија; Оскар, Златен глобус, награда Прајмтајм Еми и две награди од Здружението на филмски глумци.

Откако се појавил во неколку проекти од 1960-тите до 1980-тите, Џонс се етаблирал како главна ѕвезда во 1990-тите, познат по своите груби и авторитетни филмски улоги. Тој ја освоил наградата Оскар за најдобар глумец во споредна улога за неговата изведба како Семјуел Џерард во трилерот *Бегалецот* (1993). Други номинирани за Оскар улоги кои тој ги играл се во *[[ЏФК (филм)|ЏФК]]* (1991), *Во долината на Ела* (2007) и во *Линколн* (2012). Тој го играше агентот К во франшизата *Луѓе во црно*. Други негови значајни улоги биле во *Ќерката на рударот* (1980), *Вулкан* (1997) *Под опсада* (1992), *[[Родени убијци (филм)|Родени убијци]]* (1994), *Клиентот*  (1994), *[[Бетмен засекогаш]]* (1995), *Двојна опасност* (1999), *[[Нема земја за старци]]*  (2007), *[[Капетан Америка: Првиот одмаздник]]* (2011), *Џејсон Борн* (2016) и *Ад Астра*. (2019).

Џонс ја освоил наградата Прајмтајм Еми за најдобар главен глумец во ограничена серија или филм за неговата улога како погубениот убиец Гари Гилмор во *Песната на џелатот* (1982). Тој бил дополнително номиниран за улогата на тексашкиот ренџер Вудроу Ф. Кол во телевизиската мини-серија *Осамен гулаб* (1989). Тој го играл Хауард Хјуз во филмот *Неверојатниот Хауард Хјуз* (1977).

## Поврзано

* Список на актери со повеќе од една номинација за Оскар во актерските категории

## Наводи

## Литература

* Грунерт, Андреа, „Les bons et les méchants selon Tommy Lee Jones“, во: Francis Bordat et Serge Chauvin (eds.) *Les bons et les méchants* Université Paris X, 2005, стр.&nbsp;339–352,

## Надворешни врски

*  
* 
* Harvard Football bio

Категорија:Американски филмски глумци
Категорија:Родени во 1946 година
Категорија:Добитници на Златен глобус
Црква „Св. Андреја Каридски“

**Свети Андреја Каридски** или **Каривски** (, *Καρίβη*) — црква во градот Костур, Егејска Македонија. Влегува во состав на Костурската епархија на Цариградската патријаршија. Има улога на парохиски храм.

Црквата била подигната во 1746 година, а обновена е во XIX век. Козма Етолски проповедал во храмот и затоа е посветена нему.

Во 1991 г. црквата е прогласена за заштитен споменик на културата.

Градбата претставува еднокорабна базилика со дрвен покрив и отворен трем на јужната страна. Резбаниот иконостас и иконите се од втората половина на XVIII век, за што сведочи натписот на иконата на Св. Андреја, кој ја наведува годината 1776. Иконите на иконостасот, кои се во лоша состојба, од лево кон десно се: Св. Харалампиј, Св. Тројца, Пресв. Богородица со Младенецот, Христос Седржител, Јован Крстител, Св. Андреја.
Податотека:Assembly of the Thousand Angels Icon from Saint Andrew Church in Doltsa.jpg|Соборот на ангелите
Податотека:Icon in Saint Andrew Church Doltsa Kastoria.JPG|Светите Земји
Податотека:Saint Andrew of Karivis Church Panagia Vrefokratousa Icon.jpg|Пресвета Богородица со Младенецот
Податотека:Η Σταύρωση Ιερός Ναός Αγίου Ανδρέα, Ενορία Καρύδη, Καστοριά.jpg|Распетието Христово


## Наводи

## Надворешни врски

Категорија:Цркви во Костур
Категорија:Цркви во Костурската епархија
Категорија:Споменици на културата во Костур
Категорија:Појавено во 1746 година
Анастас Динков

**Анастас (Тасе) Михајлов Динков – Сребренски** (Сребрено,  – Варна, ?) — македонски револуционер, учесник во македонското револуционерно движење, член на Македонската револуционерна организација и Врховниот македонски комитет.

## Животопис
Динков е роден во 1870 г. во леринското село Сребрено, тогаш во Отоманското Царство, денес во Грција. Стапил во ВМОРО на 15 октомври 1901 година, посветен од реонскиот војвода Марко Лерински. Во 1902 г. учествувал во убиството на предавникот Ташко Костов-Гегата. Во јуни 1902 г. во аферата по опсадата на четата на Марко Лерински и неговото убиство во Пателе, Динков станал нелегален деец, а подоцна пребегал во Бугарија и живеел во Варна. Во 1903 г. во Варна стапил во чета на Врховниот комитет, на чело со полковник Анастас Јанков, која навлегувала во Костурско. Учествувал во Илинденското востание со четата на полковник Јанков и учествувал во битките кај с. Пирин, кај Белица и други.

По востанието се вратил во Варна. Во 1904 г. стапил во четата на Врховниот комитет на чело со Никола Лефтеров и со неа дејствувал во Малешевско. Таму од таа чета преминал во онаа на Марко Шишков и со неа тргнал кон Леринско. Сепак, на четата ѝ било наредено да се врати.

Учествувал во Првата светска војна со 40-та помошна дружина.

## Наводи

Категорија:Дејци на ВМОРО
Категорија:Дејци на ВМОК
Категорија:Македонски револуционери
Категорија:Македонски преселници во Варна
Бајмок

**Бајмок** е населено место во градот Суботица, Војводина, Србија. Според пописот од 2022 година имало 6.093 жители. Селото е релативно мнозински српско. Во XVIII век првите кои населувале Бајмок се Буњевци од околните салаши. Покасно се доселувало унгарско и германско население. После Првата светска војна Бајмок потпаѓал под Србија и тогаш е колониѕиран со српското население од Лика, Црна Гора и Србија, а германско се иселувало.

Буњевачко население во Србија е поделено на ние кои се сметав за Хрвати и ние кои се сметав само за Буњевци. Освен Србија другите државите признаваат Буњевци како делот на хрватски народ.

## Поврзано
* Суботица
* Војводина

## Наводи

Категорија:Суботица
Категорија:Населени места во Војводина
Стриптиз

мини|Танц на шипка
**Стриптиз** (од англ. *strip* — „соблекува“ + *tease* — „дразни“) — еротски танц при кој изведувачот (обично жена) постепено се соблекува.

Професионалниот стриптиз обично се изведува во ноќни клубови. Класичен елемент на стриптизот е пилонот (шипката), околу кој танцува и се соблекува стриптизерката или стриптизерот. Стриптизерката може да се симне од бината во публиката, да флертува и да седи во скутот на посетителите. Типично правило е на посетителите да им е забрането да ја допираат стриптизерката, но таа може да ги допира посетителите. Месните и централните власти поставуваат закони што одредуваат до кој степен на стриптизерката ѝ е дозволено да се разголи.

Понекогаш муштеријата може да нарача „приватен танц“, каде што стриптизерката ќе танцува само за него во посебна просторија (под дискретен надзор од обезбедувањето). Оваа услуга чини дополнителни пари — околу 20 долари во САД. Посетителите често им даваат пари на стриптизерките и кога не танцуваат. Стриптизерките често си смислуваат звучни псевдоними.

## Првиот стриптиз во светот
На 9 февруари 1893 г., во Мулен руж, Париз, се случил првиот стриптиз во светот, за време на забава организирана од студенти. За време на импровизиран натпревар за убавина, манекенката со уметничкото име Мона ја соблекла целата облека, поради што била уапсена и казнета со 100 франци.

Истата 1893 г., стриптизот се појавил и во Чикаго, каде што се разголила една кабаретска танчарка.

## Професионални особености
Доколку првично не постоеле критериуми за стриптизерките, тие сепак се појавиле со растот на конкуренцијата. Како по правило, стриптизерките се млади (20-30 години), имаат изглед на манекенка, се добро негувани (епилација, маникир, педикир, фризура), во одлична физичка состојба, имаат пластичност и чувство за ритам, а исто така имаат и искуство со танцувачки настапи.

Обично во клубот работниот ден на стриптизерката започнува во 22 часот и завршува во 5 часот наутро, но во различни клубови работното време може малку да се разликува. Распоредот за работа е „две на две“, односно две ноќи работа и две ноќи одмор. Платата на стриптизерките обично се состои од бакшиш или наплата за приватен танц. Оваа работа може да создаде проблеми со блиските (роднини или партнери), кои можат да почувствуваат непријатност, срам или љубомора.

## Наводи

## Надворешни врски

Категорија:Сценска уметност
Категорија:Секс-индустрија
Категорија:Забава
__СОСОДРЖИНА__
__ИНДЕКС__
Човекот кој падна на Земјата

**„Човекот кој падна на Земјата“** (англиски: *The Man Who fell to Earth*) — филм на режисерот Николас Роуг (Nicolas Roeg) од 1976 година. Автори на сценариото се Пол Мајерсберг (Paul Mayersberg) и Волтер Тревис (Walter Trevis), а тоа се темели на истоимениот роман на Тревис од 1963 година. Главните улоги ги играат: Дејвид Боуви (David Bowie), Кенди Кларк (Candy Clark), Бак Хенри (Buck Henry) и Рип Торн (Rip Torn). Филмот има култен статус поради надреалната сценографија и поради првото појавување на Боуви на филмското платно. Филмските критичари го сметаат овој филм за важно остварување во жанрот на научната фантастика, како и за еден од најдобрите филмови на Роуг.

## Синопсис
Томас Џероум Њутн (го игра Боуви) е вонземјанин дојден на Земјата за да пронајде вода за својата планета. Со помош на адвокатот Оливер Фарнсворт, а благодарение на своето познавање на напредната технологија, тој создава бројни изуми. Додека ја развива методата за пренос на водата, Томас ја запознава повлечената хотелска рецепционерка Мери-Лу (ја игра Кларк) и се заљубува во неа. Кога се подготвува да ја напушти Земјата, американската влада го загрозува неговиот план...

## Наводи

Категорија:Британски филмови
Категорија:Филмови на англиски јазик
Категорија:Научнофантастични филмови
Категорија:Култни филмови
Категорија:Филмови на Николас Роуг
Категорија:Филмови со Дејвид Боуви 
Категорија:Филмови со Кенди Кларк 
Категорија:Филмови со Бак Хенри
Категорија:Филмови со Рип Торн
Категорија:Филмови засновани на романи
Министерство за екологија и природни ресурси (Азербејџан)

**Министерство за екологија и природни ресурси на Република Азербејџан** () — владин орган во рамките на Кабинетот на Азербејџан задолжен за регулирање на активностите поврзани со екологијата, заштитата на животната средина и користењето на природните ресурси на Азербејџан.

## Историја
Министерството за екологија и природни ресурси на Азербејџан е основано на 23 мај 2001 година според претседателската уредба на претседателот Хејдар Алиев бр. 485 во согласност со структурните реформи во рамките на азербејџанската влада. Тековните дејности на министерството се спроведувале, понекогаш удвоени од неколку владини органи како што биле *Државниот комитет за набљудување на екологијата и користењето на природните ресурси*, сојузот *Азермеше* (одговорен за шумарството), *Државниот комитет за геологија и минерални ресурси*, *Државниот концерн Азербалик* (одговорен а за рибарската индустрија), *Државниот комитет за* *хидрометеорологија*, а нивните регулативи беа децентрализирани. Уредбата ги укинала сите овие органи и ги централизирала владините регулативи и активности со нивно заменување со новото министерство.

Според уредбата бр. 548, потпишана од претседателот Хејдар Алиев на 18 септември 2001 година, бил одобрен „статут“ поврзан со Министерството за екологија и природни ресурси.

Секоја година, на 23 мај, вработените во Министерството го слават својот празник на струката. Овој ден е прогласен за неработен ден за вработените според уредбата потпишана од Илхам Алиев на 16 мај 2007 година.

## Структура
# Апаратот на Министерството за екологија и природни ресурси на Република Азербејџан (одделенија и сектори).
# Оддел за заштита на животната средина.
# Оддел за развој на шумарството.
# Национален оддел за мониторинг на животната средина.
# Оддел за зачувување и заштита на биолошката разновидност во водите.
# Оддел за зачувување на биолошката разновидност и развој на посебно заштитени подрачја.
# Национален хидрометеоролошки оддел.
# Оддел за екологија и природни ресурси на градот Баку.
# Државен експертски оддел.
# Оддел за Касписко интегрирано следење на животната средина.
# Обласни тела и месни оддели на Министерството за екологија и природни ресурси на Република Азербејџан. 

## Поврзано
* Кабинет на Азербејџан
* Национални паркови на Азербејџан
* Државни резервати на Азербејџан
* Список на заштитени подрачја на Азербејџан

## Наводи

Категорија:Министерства за природни ресурси
Категорија:Министерства на Азербејџан
Јовица Ивановски

**Јовица Ивановски** (роден во , 1961 година) — македонски поет и антологичар.

## Животопис
Јовица Ивановски живее и работи во Скопје и е автор на повеќе поетски збирки. Со поетски избори е преведен на англиски и српски јазик, а делови од неговото творештво се преведени на петнаесет јазици и е застапен во повеќе антологиски избори на македонската поезија. Член е на Друштвото на писателите на Македонија.

## Творештво
Ивановски е автор на следниве поетски збирки: 
* Зошто мене ваков џигер (1995)
* Градот е полн со тебе (1997)
* Чуден некој сончев ден (1999)
* Open the window and let the city breathe a little – избор на англиски јазик (2002)
* Избрани песни – избор на македонски и англиски (2002)
* Три напред три назад (2004)
* Двоен албум – двокнига составена од книгите: „Сладолед во недоглед“ и „Во сенката на билбордот“ (2005)
* Стремеж за дремеж (2007)
* Ветер и магла (2009)
* Деновиве, ако не и утре – избор на македонски и англиски (2009)
* Со сламка во уста (2011)
* Киноутро (2015)
* Морето ми е до колена (2016)
* Градот што веќе не е мој (2016)
* Со слободна рака (2017)
* Остави ме да си доиграм (2018)
* Човек (2019)
* Набилдана месечина – избор на македонски, прв дел (2019)
* Кинојутро – избрана поезија на српски (2019)
* Скапо е сонцето (2025)

## Награди
Јовица Ивановски е добитник на наградата „Браќа Миладиновци“ на Струшките вечери на поезијата за книгата „Човек“ (2019).
## Наводи

## Надворешни врски
* Промоција на „Човек“ од Јовица Ивановски
* Луцидна поезија
*Јовица Ивановски: 10 песни
*Промоција на „Скапо е сонцето“ од Јовица Ивановски
*Двоен албум
*15-та книга и 25 години творештво на Јовица Ивановски
*::6:: Човек :: од Јовица Ивановски
*Jovica Ivanovski, Macedonian poet and literary translator
*Јовица Ивановски за стихозбирката „Човек“ ја доби „Браќа Миладиновци“ на СВП
*Poems by Jovica Ivanovski

Категорија:Луѓе од Скопје
Категорија:Македонски писатели
Категорија:Македонски поети
Категорија:Добитници на наградата „Браќа Миладиновци“
Категорија:Членови на ДПМ
Категорија:Родени во 1961 година
Зборови (стихозбирка)

**Зборови** () — поетска збирка  од Жак Превер од 1946 година.

Поезијата на Жак Превер, напишана на едноставен јазик, содржи длабоко емотивни слики, имагинативни и иронични, со длабоки значења и алузии. Често непосредни, остри и општествено ангажирани, тие ги одразуваат човечките грижи и судири како во огледало. Авторот мајсторски го манипулира јазикот, ставајќи зборови во контексти што предизвикуваат размислување, откривање и преиспитување. Тој создава, сликајќи со своето перо, магични слики и сцени извлечени од секојдневието, заситени со боја, звук и подробности.

Збирката доживеала голем успех и била повеќе пати издавана во следните години. Некои од песните во неа, некои дури и пред нејзиното објавување, станале основа за популарни песни изведени од познати уметници, како што се Маријан Освалд, Ив Монтан, Жилиет Греко, Марлен Дитрих, Серж Реџани.

Книгата била рангирана на 16-то место на списокот на 100 книги на 20 век според „Ле Монд“.

## Наводи

Категорија:Книги од 1946 година
Категорија:Жак Превер
Бачки Виногради

**Бачки Виногради** (поранешно име *Краљев Брег*, ) е населено место во градот Суботица, Војводина, Србија. Според пописот од 2022 година имало 1.448 жители. Селото е унгарско. Наоѓа се близо кон граничен премин кон Унгарија.

## Поврзано
* Суботица
* Војводина
* Унгарци

## Наводи

Категорија:Суботица
Категорија:Населени места во Војводина
Категорија:Унгарски населби во Србија
Категорија:Гранични премини во Србија
Вишњевац

**Вишњевац** е населено место во градот Суботица, Војводина, Србија. Според пописот од 2022 година имало 457 жители. Селото е релативно мнозински српско. После Првата светска војна селото основале српски колонисти од Лика и Црна Гора во 1921. година под името *Добровољачко Село*.

## Поврзано
* Суботица
* Војводина

## Наводи

Категорија:Суботица
Категорија:Населени места во Војводина
Мишиќево

**Мишиќево** () е населено место во градот Суботица, Војводина, Србија. Според пописот од 2022 година имало 266 жители. Селото е релативно мнозински српско.  До 1978 година Мишиќево е бил дел од селото Бајмок. Носи име по српски војсководец Живојин Мишиќ.

## Поврзано
* Суботица
* Војводина

## Наводи

Категорија:Суботица
Категорија:Населени места во Војводина
Нови Жедник

**Нови Жедник** е населено место во градот Суботица, Војводина, Србија. Според пописот од 2022 година имало 1.994 жители. Селото е основано во 1920 година за српски колонисти од Босна и Херцеговина и Лика во околината на село Жедник (денес Стари Жедник). До 1978 година Нови и Стари Жедник сочинували су една населба *Жедник*.

## Поврзано
* Суботица
* Војводина

## Наводи

Категорија:Суботица
Категорија:Населени места во Војводина
Министерство за транспорт (Азербејџан)

**Министерството за транспорт на Република Азербејџан** () — поранешен владин орган во рамките на Кабинетот на Азербејџан задолжен за регулирање на транспортниот сектор во Азербејџан. Министерството било предводено Зија Мамедов до 13 февруари 2017 година, кога министерството било реформирано во Министерство за транспорт, врски и високи технологии.

## Историја
Министерството било основано на 5 август 1998 година со Претседателски декрет бр. 743. Статутот на министерството било одобрен од претседателот Хејдар Алиев на 10 јуни 2003 година. Според статутот на министерството, тоа било одговорно за организирање и спроведување на државните политики во секторот за државен железнички, воден, воздушен и автомобилски транспорт. На 13 февруари 2017 година, министерството било апсорбирано во новоформираното Министерство за транспорт, врски и високи технологии.

## Структура
Министерството било предводено од министерот за транспорт, со помош од двајца заменик министри. Неговите главни функции биле регулирање на активностите во транспортниот сектор на Азербејџан, што се состоел од транспортни активности на државниот железнички, воден, автомобилски и воздушен пат; бродски и експедициски активности; дизајнирање, проектирање и изградба на патишта, поправки и одржување на патишта; техничко одржување на хидротехничка опрема во поморскиот транспорт; подготовка на човечки ресурси и спроведување на научни истражувања; соработка со министерствата за транспорт во други земји за заеднички проекти.

## Поврзано

* Кабинет на Азербејџан
* Сообраќај во Азербејџан

## Наводи

Категорија:Министерства на Азербејџан
Категорија:Поранешни министерства
Категорија:Министерства за транспорт
Палиќ

**Палиќ** (, ) е градска населба во градот Суботица, Војводина, Србија. Според пописот од 2022 година имало 5.476 жители. Градот е мнозински унгарски. Наоѓа се кај брегот на Палиќко Езеро.

## Поврзано
* Зоолошка градина Палиќ
* Водена кула во Палиќ
* Палиќко Езеро
* Суботица
* Војводина
* Унгарци

## Наводи

Категорија:Суботица
Категорија:Градови во Војводина
Категорија:Унгарски населби во Србија
Византиски роман

мини|Корица на ''Les amours d'Ismene et d'Ismenias'', превод на француски јазик од 1743 година на ''Хисимина и Хисиминиј'' од Евстатиј Макремболит (XII век)
**Византиски роман** — оживување на античкиот роман од римското време за време на Византиското Царство. Делата во оваа категорија биле напишани од Византијци во текот на XII век.

За време на династијата на Комнините, византиските писатели од Цариград во дванаесеттиот век ја вовеле повторно античката романтична книжевност, подражавајќи ја нејзината форма и време, но донекаде христијанизирајќи ја нејзината содржина. Оттука, византиските приказни биле традиционални по својата структура во однос на заплетот и поставката (со сложени пресврти на настани што се случувале во античкиот Медитеран, заедно со антички богови и верувања), но биле и средновековни, јасно припаѓајќи на ерата на крстоносните војни бидејќи ги одразувале обичаите и верувањата од тоа време. Постои пауза од осум века помеѓу последното преживеано романтично дело од доцната антика и првото дело од оваа средновековна преродба. 

До денес биле зачувани само четири од овие дела, од кои само едно било напишано во проза: *Хисимина и Хисиминиј* од Евстатиј Макремболит. Две се во додекасилабичен стих: *Роданта и Досикле* од Теодор Продром и *[[Дросила и Харикле]]* од Никита Евгенијан. И едно е во „политички стих“, *Арстанро и Калитеја* од Константин Манасиј, но постои само во фрагменти. Во овие љубовни романи еротскиот бакнеж бил фин ритуален феномен за ликовите. Покрај односот со православната религија, еротскиот бакнеж бил и важен катализатор во љубовните врски на ликовите.

Од овие четири романи, еден бил преведен на англиски јазик пред дваесет и првиот век: *Исмена и Исмениј,* роман од Л. Х. Ле Моан (Лондон и Париз: 1788). Ле Моан, меѓутоа, го засновал својот превод врз францускиот превод од 1756 година, *Љубовта на Исмена и Исмениј* од Пјер-Франсоа Годар де Бошан, кој пак бил преведен од латински, а не од старогрчки текст.

Сепак, во поново време, интересот за овие дела од страна на англиските читатели се зголемил, што водело до нови преводи право од старогрчкиот јазик.

Подоцнежните средновековни романтични дела од околу четиринаесеттиот век ја продолжиле оваа книжевна традиција. Овде можат да се споменат анонимните:

* *Белтандро и Хрисанца;*
* *Калимах и Хрисороја;* и
* *Либистро и Родамна.*

Тие се достапни на англиски под насловот *Три средновековни грчки романи: Белтандро и Хрисанца, Калимах и Хрисороја, Ливистро и Родамна,* преведени од Гавин Бетс. Еден од нив е достапен на француски јазик: М. Пичард, *Le roman de Callimaque et de Chrysorrhoé: Texte établi et traduit,* (Париз: 1956). Некои од нив се достапни на италијански јазик: C Cupane *Romanzi Cavallereschi Bizantini* (Торино:1995). Други средновековни романтични дела ги вклучуваат анонимните:

* *Приказната за Ахил*; и
* *Приказната за Троја: Византиска Илијада.*

## Поврзано

* Византиска книжевност

## Наводи

Категорија:Византиска книжевност
Категорија:Византија во 14 век
Категорија:Византија во 12 век
Шупљак

**Шупљак** () е населено место во градот Суботица, Војводина, Србија. Според пописот од 2022 година имало 863 жители. Селото е претежно унгарско. Наоѓа се на западниот брег од Лудошко Езеро.

## Поврзано
* Лудошко Езеро
* Суботица
* Војводина
* Унгарци

## Наводи

Категорија:Суботица
Категорија:Населени места во Војводина
Категорија:Унгарски населби во Србија